રોકડ અને બેંક મારફતે ફંડની વ્યવસ્થા એકદમ સરળતાથી કરવામાં આવી હતી. ઈડીએ આ તમામ બેંક ટ્રાંજેક્શનનો ઉલ્લેખ પોતાની ચાર્જશીટમાં કર્યો હતો. આ આર્થિક ગોબાચારી આચરવામાં વધુ બે કંપનીઓના નામ પણ ખુલ્યાં હતાં. જેમાં ઈડિયા સીમેન્ટ્સ લિમિટેડે 60 કરોડ રૂપિયા અને વિજય માલ્યાની યૂનાઈટેડ સ્પિરિટ લિમિટેડે 65 કરોડ રૂપિયા કલૈગનાર ટીવીને તુરંત પરત કરી દીધા હતાં. કલૈગનાર ટીવીને 83 કરોડ રૂપિયાની પહેલી ખેપ અંજુગમ ફિલ્મ્સ પ્રાઈવેટ લિમિટેડ તરફથી 24 ડિસેમ્બર 2010ના રોજ મળી ગઈ હતી. તેના એક જ દિવસ બાદ દિલ્હીના સીબીઆઈ હેડક્વાર્ટર તરફથી એ રાજાને પુછપરછ માટે બોલાવવામાં આવ્યાં હતાં. ઈડીના રિપોર્ટ અનુંસાર સફાયર મીડિયા એન્ડ ઈન્ફ્રાસ્ટ્રક્ચર લિમિટેડ નામની એક કંપનીએ કલૈગનાર ટીવી સુધી પહોંચાડવા માટે 83 કરોડ રૂપિયા અંજુગમન ફિલ્મ્સને આપ્યાં હતાં.